Diari Oficial de la Generalitat Valenciana


Sumari del DOGV 6270, del 19-05-2010 (2010/5217)

RESOLUCIÓ de 6 de maig de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni d'assistència jurídica entre la Generalitat (Conselleria d'Indústria, Comerç i Innovació, Advocacia General) i l'Institut Superior d'Ensenyances Artístiques de la Comunitat Valenciana (ISEACV).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6270

Data del DOGV
:   19-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5217


Data del document
:   06-05-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Indústria, Comerç i Innovació
    * Institut Superior d'Ensenyaments Artístics de la Comunitat Valenciana
    * assessor jurídic
    * institució pública
    * cooperació administrativa

RESOLUCIÓ de 6 de maig de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni d'assistència jurídica entre la Generalitat (Conselleria d'Indústria, Comerç i Innovació, Advocacia General) i l'Institut Superior d'Ensenyances Artístiques de la Comunitat Valenciana (ISEACV). [2010/5217]  
La Generalitat (Conselleria d'Indústria, Comerç i Innovació, Advocacia General) i l'Institut Superior d'Ensenyances Artístiques de la Comunitat Valenciana (ISEACV), han subscrit, prèvia tramitació reglamentària, el dia 24 març de 2010, un conveni d'assistència jurídica.  
D'acord amb les raons de conveniència al·legades per l'Advocacia General de la Generalitat, procedeix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 0609/2009, i que figura com a annex d'aquesta resolució.  
València, 6 de maig de 2010.- El director general del Secretariat del Consell: Ángel Mompó Romero.  
Conveni d'assistència jurídica entre el Consell de la Generalitat (Conselleria d'Indústria, Comerç i Innovació, Advocacia Generalitat Valenciana) i l'Institut Superior d'Ensenyances Artístiques de la Comunitat Valenciana (ISEACV)  
València, 24 de març de 2010  
Reunits  
D'una banda, Vicente Rambla Momplet, conseller d'Indústria, Comerç i Innovació i vicepresident primer del Consell, que actua en nom i representació de la Generalitat, facultat per a este acte per mitjà d'Acord del Consell de data 28 de desembre de 2007.  
D'altra banda, Mª Luisa Martínez Díaz, directora de l'Institut Superior d'Ensenyances Artístiques de la Comunitat Valenciana (ISEACV), que intervé en nom i representació de l'ISEACV, dependent de la Generalitat, amb personalitat jurídica pròpia, i que es regula pel que s'ha disposat en la Llei 8/2007, de 2 de març, de la Generalitat, d'Ordenació de Centres Superiors d'Ensenyances Artístiques i de la Creació de l'Institut Superior d'Ensenyances Artístiques de la Comunitat Valenciana; facultada per a este acte per acord del Consell de Direcció Provisional de l'ISEACV de data 4 de desembre de 2009.  
Manifesten  
Primer. L'Advocacia General de la Generalitat és l'òrgan a què correspon l'exercici de les funcions d'assistència jurídica establides en la Llei 10/2005, de 9 de desembre, d'Assistència Jurídica a la Generalitat. A estos efectes, l'Advocacia General disposa dels elements personals i els mitjans materials adequats per a portar a cap l'esmentada funció.  
Segon. L'ISEACV està interessat que l'Advocacia General de la Generalitat li preste assistència jurídica en els termes previstos en la Llei 10/2005, de 9 de desembre, d'Assistència Jurídica a la Generalitat.  
Tercer. Que, amb la finalitat de regular les condicions de prestació d'esta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents  
CLÀUSULES  
Primera. L'Advocacia General prestarà a l'ISEACV l'assistència jurídica, consistent en l'assessorament en dret, mitjançant els advocats de la Generalitat o funcionaris habilitats per l'advocat general.   
L'assistència jurídica a què es referix el present conveni està sotmesa plenament a les normes del dret administratiu, sense que afecte les relacions de servici del personal adscrit a l'Advocacia General.  
Segona. Sense perjudici del que s'ha disposat en la clàusula anterior, l'ISEACV es reserva la facultat de ser assessorat, representat i defensat per advocat i, si és el cas, procurador, especialment designats a l'efecte de conformitat amb les normes processals comunes, sense perjudici que l'assistència jurídica externa que, si és el cas, es vulga contractar, haja d'ajustar-se a les condicions establides en l'article 4 de la Llei 10/2005, de 9 de desembre, d'Assistència Jurídica a la Generalitat.  
Tercera. La petició d'assistència jurídica es canalitzarà a través de l'advocat coordinador designat a l'efecte per l'advocat general.  
Quarta. Tots els òrgans de l'ISEACV hauran de prestar la col·laboració necessària per a la realització de les funcions d'assistència jurídica requerides, amb la celeritat exigida en cada moment. A este efecte, l'entitat en designarà un representant, que assumirà les funcions de coordinació i relació amb els advocats coordinadors.  
Cinquena. El present conveni tindrà vigència a partir del dia 1 del mes següent a la subscripció i finalitzarà el 31 de desembre de l'any actual. No obstant això, si no hi ha denúncia expressa de qualsevol de les parts, comunicada amb una antelació de tres mesos respecte de la finalització inicial o de la de cada una de les pròrrogues, s'entendrà prorrogat tàcitament per anys naturals, i cadascuna de les pròrrogues finalitzarà el 31 de desembre de l'any corresponent.  
Sisena. Com a compensació al servici d'assistència jurídica a què fa referència el present conveni, l'ISEACV satisfarà a l'Advocacia General la quantitat de 6.000 euros anuals, pagadors per quadrimestres vençuts en els cinc primers dies naturals dels mesos de maig, setembre i gener de cada any, i serà actualitzada anualment, a partir del primer període de vigència del conveni, d'acord amb la variació de l'índex general de preus de consum (IPC).  
En el primer any de vigència, la quantitat pactada es reduirà en proporció als mesos convinguts, i es pagarà la quantitat que corresponga en els mesos assenyalats.  
La quantitat anual a pagar abans esmentada podrà ser objecte de revisió a partir del primer any de vigència i de mutu acord entre les parts, segons el nombre i la importància dels assumptes.  
La compensació a què es referix la present clàusula podrà generar crèdit pel seu import en els estats d'ingressos corresponents a la Conselleria d'Indústria, Comerç i Innovació. A este efecte, i una vegada acreditat l'ingrés en el Tresor Públic de la referida compensació econòmica, la Conselleria d'Economia, Hisenda i Ocupació tramitarà l'oportú expedient de modificació pressupostària pel dit concepte.  
Setena. En els processos en els quals hi haja condemnes a costes s'aplicaran les següents regles:   
1. Quan el condemnat a costes siga l'ISEACV, correspondrà a este el pagament de les causades a la part contrària.  
2. Quan la condemnada a costes siga la part contrària, l'import de les causades a l'ISEACV s'ingressarà a favor de l'Advocacia General de la Generalitat, i se li donarà la destinació i amb els efectes previstos en la clàusula anterior.  
I perquè conste, i com a prova de conformitat, firmen el present conveni en doble exemplar al lloc i en la data indicats a continuació.  
El conseller d'Indústria, Comerç i Innovació i vicepresident primer del Consell: Vicente Rambla Momplet.  
La directora de l'Institut Superior d'Ensenyaments Artístics de la Comunitat Valenciana: Mª Luisa Martínez Díaz.